CELEX: C2007/117/09
Language: fi
Date: 2007-05-26 00:00:00
Title: Asia C-119/07: Ennakkoratkaisupyyntö, jonka Verwaltungsgericht Darmstadt (Saksa) on esittänyt 27.2.2007 — Container Service Thorsten Sperzel GmbH v. Land Hessen

26.5.2007   
            
            
               FI
            
            
               Euroopan unionin virallinen lehti
            
            
               C 117/6
            
         Ennakkoratkaisupyyntö, jonka Verwaltungsgericht Darmstadt (Saksa) on esittänyt 27.2.2007 — Container Service Thorsten Sperzel GmbH v. Land Hessen
   (Asia C-119/07)
   (2007/C 117/09)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgericht Darmstadt
   Pääasian asianosaiset
   
      Kantaja: Container Service Thorsten Sperzel GmbH
   
      Vastaaja: Land Hessen
   Ennakkoratkaisukysymykset
   
               1)
            
            
               Onko Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1.2.1993 annetun neuvoston asetuksen (ETY) N:o 259/93 (1) 33 artiklan 1 kohtaa tulkittava niin, että ilmoitus- ja valvontamenettelyn täytäntöönpanosta aiheutuneita hallinnollisia kuluja laskettaessa saadaan ottaa huomioon virkatoimesta tosiasiallisesti aiheutuneiden hallintokustannusten lisäksi myös virkatoimen merkitys ilmoituksen tekijälle virkatoimen vastaanottajana?
               Jos Euroopan yhteisöjen tuomioistuin vastaa ensimmäiseen kysymykseen myöntävästi:
            
         
               2)
            
            
               Onko asetuksen (ETY) N:o 259/93 33 artiklan 1 kohtaa tulkittava niin, että voidaan puhua ilmoitus- ja valvontamenettelyn täytäntöönpanosta aiheutuneista asianmukaisista hallinnollisista kuluista (angemessene Verwaltungskosten) vielä silloin, kun hallinnollisten kulujen laskemisen yhteydessä kirjanpitonimike ”virkatoimen merkityksen arvo ilmoituksen tekijän kannalta ”ylittää tosiasiallisesti aiheutuneet hallintokustannukset moninkertaisesti (tässä: 20-kertaisesti)?
            
         
      (1)  EYVL L 30, s. 1.